इसमें यह प्रश्न उठता है कि क्या देश का युवा मतदाता सोशल मीडिया, टीवी, एफएम रेडियो, अखबार, वेबसाइट, एसएमएस के सहारे युवा वर्ग पर हो रहे वैचारिक हमले को झेल पाएगा? अबकी बार किसकी सरकार हो या किसकी काज-क्रांति हो, क्या युवा वर्ग यह बताने की स्थिति में है? कतई नहीं. भयाक्रांत होकर वह दिग्भ्रमित हो चुका है और धर्मान्धता के बिजनसमन्स के लिए यही सही खेती होती है. वास्तव में तो धर्मान्धता का जुनून दुनिया के हर कोने को ग्रसित कर चुका है. कोसोवो और बोस्निया से लेकर मुजफ्फरनगर तक हर समस्या को इसी चश्मे से देखा जाना ही इस समय सबसे बड़ी समस्या है.